Document ID: 32013D0430

A BIZOTTSÁG VÉGREHAJTÁSI HATÁROZATA
(2013. augusztus 12.)
az 1234/2007/EK tanácsi rendelet értelmében a 2014-es pénzügyi évre a borágazatra vonatkozó nemzeti támogatási programokból az egységes támogatási rendszerbe átcsoportosított összegekről
(az értesítés a C(2013) 5180. számú dokumentummal történt)
(csak az angol, a francia, a görög, a máltai és a spanyol nyelvű szöveg hiteles)
(2013/430/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 103za. cikkére, összefüggésben 4. cikkével,
mivel:
(1)
Az 1234/2007/EK rendelet 103n. cikke értelmében a rendelkezésre álló uniós pénzeszközök szétosztását és a borágazatban végrehajtott nemzeti támogatási programokra vonatkozó költségvetési határokat a szóban forgó rendelet Xb. melléklete határozza meg.
(2)
Az 1234/2007/EK rendelet 103o. cikke értelmében a tagállamok 2012. december 1-jéig dönthettek arról, hogy 2014-re vonatkozóan támogatásban részesítik-e a szőlőtermesztőket a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló, 2009. január 19-i 73/2009/EK tanácsi rendelet (2) III. címének 1. fejezetében meghatározott támogatási jogosultságok biztosításával.
(3)
Azok a tagállamok, amelyek az 1234/2007/EK rendelet 103o. cikke értelmében támogatást kívánnak nyújtani, értesítették a Bizottságot a támogatás összegéről. Az egyértelműség érdekében a Bizottságnak közzé kell tenni a támogatások összegét.
(4)
Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A HATÁROZATOT:
1. cikk
Az 1234/2007/EK tanácsi rendeletnek megfelelően a 2014-es pénzügyi évre vonatkozó nemzeti támogatási programokból az egységes támogatási rendszerbe átcsoportosított összegeket e határozat melléklete tartalmazza.
2. cikk
Ennek a határozatnak a Görög Köztársaság, a Spanyol Királyság, a Luxemburgi Nagyhercegség, a Máltai Köztársaság, valamint Nagy-Britannia és Észak-Írország Egyesült Királysága a címzettje.
Kelt Brüsszelben, 2013. augusztus 12-én.

Labels: 15
6